**Makuuhuoneen ikkuna** (engl. *The Bedroom Window*) on vuonna 1987 ensi-iltansa saanut Curtis Hansonin ohjaama ja käsikirjoittama yhdysvaltalainen psykologinen jännityselokuva, jonka pääosissa ovat Steve Guttenberg, Elizabeth McGovern ja Isabelle Huppert. Elokuva perustuu Anne Holdenin romaaniin *The Witnesses* vuodelta 1971. Elokuvan tuottajina olivat Martha De Laurentiis ja Robert Towne.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Terry Lambertilla on suhde pomonsa vaimon Sylvia Wentworthin kanssa. Eräänä iltana firman juhlien jälkeen Terryn luona ollessaan Sylvia kuulee huutoa makuuhuoneen ikkunan alta ja näkee miehen käyvän väkivaltaiseksi naista kohtaan. Ennen kuin Terry ehtii ikkunan luo, on tekijä ehtinyt jo lähteä. Terry ja Sylvia ovat kummatkin samaa mieltä siitä, että tapahtuneesta tulisi ilmoittaa poliisille. Matkassa on vain yksi mutta: Sylvian tehdessä ilmoituksen hänen miehensä saisi tietää suhteesta. Terry tarjoutuu menemään poliisien puheille Sylvian puolesta. Aluksi kaikki sujuu hyvin, mutta sitten Terryn todistuksessa ilmenee epäselvyyksiä ja pian hän onkin itse pääepäilty. Pian paljastuu sarja raiskauksia ja murhia, joiden tekotavoissa on yhtäläisyyksiä. Terry lähtee oikeuteen todistamaan suojellakseen Sylvian henkilöllisyyttä. Syytetyn puolustus kuitenkin murtaa todistuksen ja syyllinen pääsee vapaalle jalalle. Todistaja ja päällekarkauksen uhri tutustuvat ja lavastavat tilanteen ansaksi murhaajalle.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Steve Guttenberg  | … |  Terry Lambert
  |
|  Elizabeth McGovern  | … |  Denise Connolly
  |
|  Isabelle Huppert  | … |  Sylvia Wentworth
  |
|  Paul Shenar  | … |  Collin Wentworth
  |
|  Carl Lumbly  | … |  etsivä Quirke
  |
|  Frederick Coffin  | … |  etsivä Jessup
  |
|  Brad Greenquist  | … |  Carl Henderson
  |
|  Wallace Shawn  | … |  Hendersonin asianajaja
  |
|  Robert Schenkkan  | … |  asianajaja Peters
  |

Tuotanto
--------

*Makuuhuoneen ikkunan* kuvaukset alkoivat Baltimoressa Marylandin osavaltiossa 21. huhtikuuta 1986. Baltimoren lisäksi elokuvaa kuvattiin Wilmingtonissa ja Winston-Salemissa Pohjois-Carolinan osavaltiossa. Elokuvan tuotantoyhtiönä oli De Laurentiis Entertainment Group.

Julkaisu ja vastaanotto
-----------------------

*Makuuhuoneen ikkuna* sai ensi-iltansa Yhdysvalloissa 16. tammikuuta 1987. Elokuvan teatterilevittäjänä Yhdysvalloissa oli tuotantoyhtiönäkin toiminut De Laurentiis Entertainment Group. Elokuva tuotti Yhdysvalloissa avausviikonloppunaan 2 919 657 dollaria 930 elokuvateatterissa ja teatterikierroksensa aikana yhteensä 12 640 385 dollaria yhteensä 934 elokuvateatterissa. Suomessa *Makuuhuoneen ikkuna* sai teatteriensi-iltansa 31. heinäkuuta 1987. Finnkino oli elokuvan teatterilevittäjänä Suomessa. Elokuva oli Suomessa 41. katsotuin elokuva 38 996 hengen katsojamäärällään vuonna 1987.

Rotten Tomatoes -sivuston mukaan 86% kriitikoista on antanut elokuvalle positiivisen arvosanan 6,0/10 keskiarvolla. Keräys perustuu 14 arviointiin. 1 381 käyttäjästä 49% on antanut elokuvalle positiivisen arvosanan 3,1/5 keskiarvolla. Internet Movie Databasen 3 473 käyttäjää on antanut elokuvalle keskiarvon 6,4/10.

*Makuuhuoneen ikkuna* julkaistiin Yhdysvalloissa ensi kerran DVD:lle 31. tammikuuta 2000. Sandrew Metronome Distribution Finland Oy on julkaissut elokuvan Suomessa DVD:lle.

Lähteet
-------

1. 1 2 3 4 5 6 7  The Bedroom Window *afi.com*. AFI. Viitattu 16.3.2017. (englanniksi)
2. 1 2 3 4 5  Bedroom Window, The (1987) *elonet.fi*. Elonet. Viitattu 16.3.2017. (suomeksi)
3. 1 2 3  The Bedroom Window *boxofficemojo.com*. Box Office Mojo. Viitattu 16.3.2017. (englanniksi)
4. ↑  Suomen katsotuimmat elokuvat vuonna 1987 *elokuvauutiset.fi*. Elokuvauutiset. Viitattu 16.3.2017. (suomeksi)
5. 1 2 3  THE BEDROOM WINDOW (1987) *rottentomatoes.com*. Rotten Tomatoes. Viitattu 16.3.2017. (englanniksi)
6. ↑  The Bedroom Window (1987) *imdb.com*. IMDb. Viitattu 16.3.2017. (englanniksi)
7. ↑  The Bedroom Window (1987) *allmovie.com*. Allmovie. Viitattu 16.3.2017. (englanniksi)

Aiheesta muualla
----------------

* *Makuuhuoneen ikkuna* Internet Movie Databasessa. (englanniksi)
* *Makuuhuoneen ikkuna* Elonetissä.
* *Makuuhuoneen ikkuna* AllMoviessa. (englanniksi)
* *Makuuhuoneen ikkuna* Rotten Tomatoes -sivustolla (englanniksi)
* *Makuuhuoneen ikkuna* Box Office Mojossa (englanniksi)
* *Makuuhuoneen ikkuna* Yhdysvaltain elokuvainstituutin sivuilla (englanniksi)